 Wasiir Maxamed Yoonis wuxu ka shaqeeyay abaabulkii iyo isku dubba-ridkii Shirkii Maalgashiga Caalamiga ah ee Somaliland iyo Dawladda Ingiriisku iska kaashadeen ee lagu qabtay London 14-kii October 2014 oo ahaa shirkii 1aad ee noociisa ah ee dawladda Ingiriisku martigeliso, una qabato Somaliland kaasoo u ahaa Somaliland fursad qaali ah oo looga faaiidaystay in si heer caalami ah loo soo bandhigo khayraadka iyo fursadaha maalgashi iyo xaqiiqada dhabta ah ee ka jirta Somaliland. 